Lapu Lapu

Lapu Lapu () – miestas vidurio Filipinuose, Visajų salyne, Maktano saloje priešais Sebu salą ir joje esančius Sebu ir Mandavės miestus. Su Sebu Lapu Lapu miestą jungia du tiltai. Yra Maktano–Sebu tarptautinis oro uostas, jūrų uostas. Įrengtos naftos saugyklos. Žvejyba, kokospalmių auginimas. Taip pat maisto pramonė, laivų remontas, tradicinė gitarų gamyba. Mieste yra Maktano mūšio memorialas (su Magelano kapu), keletas bažnyčių. Lapu Lapu įsikūrusi karinė oro bazė.

Pagrindinė mieste vartojama kalba – sebuanų.

 Istorija 
Dabartinio miesto teritorijoje 1521 m. balandžio 27 d. įvyko susidūrimas tarp ispanų laivyno, vadovaujamo portugalų kapitono Fernando Magelano, ir vietinių maktaniečių, vadovaujamų vado Lapu Lapu. Mūšio metu Fernandas Magelanas žuvo. 1730 m. įsteigta ispanų augustinų misija, gyvenvietė pavadinta Oponu. 1961 m. Oponui suteiktas miesto statusas.

1973 m. Oponas pervadintas į Lapu Lapu maktaniečių vado garbei.

 Šaltiniai 

Kategorija:Filipinų miestai